**Førstegangsvisiterede hjemmehjælpsmodtagere, der**

**benytter en privat leverandør**

I det følgende beskrives den metode, der anvendes til at beregne indikatoren ’Antal

førstegangsvisiterede, der benytter en privat leverandør’.

Til at beregne førstegangsvisiterede borgere skal kolonnen visit\_foerste anvendes fra

leverancen L1.2 – visiteret tid. I denne kolonne sætter systemerne en dato ind for

borgeren, såfremt vedkommende ikke er registreret tidligere eller det er 12 måneder

siden vedkommende blev registreret.

Imidlertid er der problemer med at anvende denne kolonne, da den er mangelfuld,

hvorfor følgende beregningsmetoder anvendes.

**Beregning 1**

Danmarks Statistik kan ikke umiddelbart anvende kolonnen visit\_foerste til at finde

førstegangsvisiterede borgere. Mange kommuner anvender kolonnen fejlagtigt. Det

typiske mønster er, at kolonnen bliver anvendt, når borgeren re-visiteres. Det er

derfor mest korrekt i stedet at beregne antallet af førstegangsvisiterede ud fra de

borgere, som optræder i det aktuelle år, men som ikke har modtaget hjælp i en

sammenhængende periode på mindst 12 måneder tilbage i tid. Fx optræder en borger

i februar 2011, men der er ingen registreringer på vedkommende i januar 2011 eller i

de sidste 11 måneder i 2010. Denne borger bliver registreret som

førstegangsmodtager.

**Beregning 2**

For at få så mange kommuner med som muligt, er det valgt at anvende kolonnen

visit\_foerste for de kommuner, der ikke er fuldstændige data for. De borgere der

findes her, sammenholdes med data for året før (her 2010). Såfremt borgeren findes i

2010, antages det, at der er sket en fejlregistrering i kolonnen visit\_foerste, og denne

borger medtages ikke som førstegangsvisiteret.

**Året 2011**

I 2011 er der fuldstændige data for 46 kommuner (hvilket her menes, at der er 12

måneder både i 2010 og 2011). Her anvendes beregning 1. For 9 kommuner kan der

ikke laves nogen beregning, da de ikke har indberettet i enten 2010 eller 2011. De

resterende 43 kommuner varierer mht. hvor mange måneder, de har indberettet. Her

anvendes beregning 2.

**Året 2010**

I 2010 er der fuldstændige data for 57 kommuner (hvilket her menes, at der er 12

måneder både i 2009 og 2010). Her anvendes beregning 1. For 3 kommuner kan der

ikke laves nogen beregning, da de ikke har indberettet i 2010. De restende 38

kommuner varierer mht., hvor mange måneder, de har indberettet. Her anvendes

beregning 2.

**Eksempel**

Her er et eksempel på en kommune, hvor der mangler flere måneder, og hvor

kommunen ikke anvender visit\_foerste korrekt:

X kommune har i 2010 indberettet 5 sammenhængende måneder fra januar til maj og

i 2011 10 sammenhængende måneder fra marts til december.

Såfremt kolonnen visit\_foerste anvendes, er der 1.161 borgere, der er blevet visiteret

første gang i 2011. Imidlertid er der ca. 100 af disse borgere, der er registreret forkert

i kolonnen visit\_foerste, og som både har fået hjælp i første halvdel af 2010, og i

første halvdel af 2011 (resten jo ikke kan kontrolleres, da der mangler 7 måneder i

2010). Disse borgere skal fratrækkes de 1.161.

**Praktisk hjælp og personlig pleje**

Opgørelsen dækker både over praktisk hjælp og personlig pleje.

Danmarks Statistik kan ikke offentliggøre 2009, da data er for mangelfulde.

**Beregning af Hele landet og Regioner for 2010:**

For 2010 mangler 3 kommuner, Rudersdal, Allerød og Vordingborg. For disse

kommuner anvendes data for 2008 og 2009 til at beregne en landstotal for 2010.

**Beregning af Hele landet og Regioner for 2011:**

For 2011 mangler 6 kommuner Lyngby-Taarbæk, Faxe, Guldborgsund, Syddjurs,

Norddjurs og Favrskov. For disse kommuner anvendes data for 2009 og 2010 til at

beregne 2011. For disse kommuner vil det være den samme andel, som indgår i

beregningen for 2010. For 2010 mangler 3 kommuner, Rudersdal, Allerød og

Vordingborg. For disse kommuner anvendes 2009 og 2011 til at beregne 2011.

**Både offentlig og privat hjemmehjælp**

Nogle borgere førstegangsvisiteres både til offentlig og privat hjemmehjælp. Her

medtages begge registreringer, hvis de falder i samme måned. Begge registreringer

anvendes til at beregne andelen af privat hjemmehjælp.